# Mars Reconnaissance Orbiter

Mars Reconnaissance Orbiter|  |
| Organizacija | NASA |
| Glavni ugovarači | Lockheed Martin Space Systems, Univerzitet u Arizoni, Johns Hopkins University Applied Physics Laboratory, Italijanska svemirska agencija, Malin Space Science Systems, JPL |
| Trajanje misije | 6 godina |
| Masa | 2,180 kg sa gorivom |

**Mars Reconnaissance Orbiter** je letjelica namijenjena za istraživanje Marsa. Ulaskom u orbitu oko Marsa u martu 2006., letjelica je postala njegov 4. vještački satelit. MRO je istražila područja za slijetanje rovera i letjelica na Mars: Phoenix i Mars Science Laboratory

## Putovanje

Lansirana 12. augusta 2005. godine raketom Atlas V-401. Letjelica je do Marsa došla za 7,5 mjeseci nakon 4 korekcije putanje, tj. u martu 2006. godine. 6 motora je moralo gorjeti 27 minuta da bi smanjili brzinu od 10450 km/h na 6800 km/h. Letjelica je ušla u jako eliptičnu orbitu najbližu Marsu na 300 km, a najudaljeniju od Marsa 45.000 km. Kasnije je tačka gdje je najudaljenija od Marsa smanjena na 450 km, a oko njega obilazi svakih 35 sati.
Za smanjenje brzine korištena je metoda aerobrakinga.

## Instrumenti

Cilj MRO-a je potraga vode na Marsu i istraživanje tla. Na sebi nosi 6 naučnih instrumenata.

**Kamere**-HiRISE - Kamera visoke rezolucije, CTX - Konteksna kamera, MARCI - Kamera u boji

**Spektrometri** - Spektrometar za skupljanje podataka o Marsu

**Radiometar** - MCS (Mars Climate Sounder)

**Radar** - SHARAD (Shallow radar

**Gravity Field Investigation Package** - paket za istraživanje gravitacionog polja

**Atmospheric Structure Investigation Accelerometers** - istraživanje strukture atmosfere

**Electra UHF Communications and Navigation Package** - navigacijski paket

**Optical Navigation Camera** - optička kamera za navigaciju

**Ka-band Telecommunications Experiment Package** - telekomunikacijski paket

## Energija

MRO antena
MRO dobiva energiju iz dviju solarnih ploča od kojih svaka ima 11 kvadratnih metara. Svaka se može pomicati gore-dole, lijevo-desno. Spojene daju napon od 32 V, a svaka od njih pretvori 26% Sunčeve energije u električnu. Za skladištenje energije se koriste dvije nikl-hidridne baterije. Također je kompjuter na MRO-u otporan u slučaju Sunčevih baklja.

## Telekomunikacije

Za "razgovor" letjelice i kontrole misije se koristi velika antena sa dva pojačala. Postoje još dvije manje antene za hitne slučajeve.

## Motori

Letjelica ima 1187 kg goriva, a čak 70 % se iskoristilo za ulazak u orbitu oko Marsa. Sonda ima 20 raketnih potisnika.

* 6 velikih - zajedno stvaraju potisak od 1020 N
* 6 srednjih - vrše korekcije putanje - svaki stvara 22 N potiska
* 8 malih - vrše kontrolu visine - jedan stvara 0,9 N potiska

## Također pogledajte

* Istraživanje Marsa
* Mars Express
* Mars Global Surveyor

## Reference

## Literatura

* (en) Mishkin, Andrew (2004). *Sojourner : An Insider's View of the Mars Pathfinder Mission*. New York: Berkeley Books. ISBN 0-425-19199-0.
* (en) Squyres, Steve (2005). *Roving Mars: Spirit, Opportunity, and the Exploration of the Red Planet*. New York: Hyperion. ISBN 1-4013-0149-5.
* (en) Read, Peter L. & Lewis, Steven L. (2004). *The Martian Climate Revisited: Atmosphere and Environment of a Desert Planet*. Berlin: Springer. ISBN 3-540-40743-X.CS1 održavanje: više imena: authors list (link)
* (en) Zubrin, Robert (1997). *The Case for Mars*. London: Pocket Books. ISBN 0-684-83550-9.

## Vanjski linkovi

*
*